सरकारी सुविधाओं से महरूम चिड़ावा-पिलानी के मदरसे, नहीं हो रही सुनवाई
क्षेत्रके कस्बों-गांवो में संचालित एक दर्जन से अधिक मदरसों में से एक-दो को छोड़कर किसी भी मदरसे के बच्चों को कंप्यूटर शिक्षा की नॉलेज (ज्ञान) नहीं है। कहीं कंप्यूटर लैब नहीं तो कहीं इस विषय को पढ़ाने वाला नहीं। जिसके चलते मदरसों के संचालक बच्चों को मजबूरन केवल दीनी तालीम दे रहे हैं। अचरज की बात तो यह है कि पहली से कक्षा आठ तक की पढ़ाई करवाने वाले आधे से अधिक मदरसे तो मदरसा बोर्ड से पंजीकृत तक नहीं है। चिड़ावा के मोहल्ला व्यापारियान मस्जिद और हजारिका बाड़ी के पास सिक्कों के मोहल्ले में सामुदायिक सहयोग से मदरसे चलाए जा रहे हैं। पंजिकृत नहीं होने के कारण ये सरकारी सुविधाओं से महरूम है। अलबत्ता यहां छात्रों की संख्या 40 से अधिक है। वहीं बोर्ड से पंजीकृत पिलानी की राजगढ़ रोड पर संचालित मदरसा इस्लामिक तजविदुल कुरान में कंप्यूटर है तो उसकी तालीम देने वाला नहीं। इस मदरसे में पढने वालों की संख्या 110 है। तेजी से बदलते दौर में बच्चों को अंग्रेजी, गणित, विज्ञान और कंप्यूटर का भी पूरा ज्ञान होना जरूरी है।
उठाई मांग पर सुनवाई नहीं हुई
नरहड़दरगाह के हिस्सेदारों की मानें तो इलाके के सबसे पुराने मदरसे में सुविधाएं उपलब्ध करवाने की मांग उन्होंने कई बार उठाई लेकिन कोई सुनवाई ही नहीं होती। दरगाह हिस्सेदार मजीद खां पठान, करीम पीरजी, मुन्ना पठान, मोटा पीरजी, अख्तर खां पठान, मुस्तफा पीरजी, बाबू खां, लाल खां और अफजल पठान मदरसा बोर्ड पर उपेक्षा के आरोप लगात कई बार नरहड़ यात्रा पर चुकी बोर्ड की हालिया सदर (चेयरमैन) मेहरूनिशा टाक को इससे अवगत कराया था।
14 में से चार मदरसों को मिल रहा है पोषाहार
चिड़ावाऔर सूरजगढ़ क्षेत्र में पंजीकृत-अपंजीकृत मदरसों की संख्या 14 है। जिनमें से केवल चार क्रमश: चनाना, नरहड़ पोस्ट ऑफिस के पास, मंड्रेला और किढवाना मदरसों के बच्चों को ही संबंधित बीईईओ कार्यालय द्वारा पोषाहार दिया जा रहा है। जबकि सवा सौ से अधिक छात्र संख्या वाले नरहड़ दरगाह के पास और सुलताना की चिड़ावा रोड पर संचालित मदरसे अन्य सुविधाओं की बात तो छोड़िये पौषाहार से भी वंचित है।
चिड़ावा. नरहड़ दरगाह के पास हिस्सेदारों और कमेटी के सहयोग से संचालित मदरसे में पढ़ते बच्चे।
hin_Deva hin_Deva hin_Deva hin_Deva awa_Deva hin_Deva hin_Deva